Document ID: 31980R3338

Padomes Regula (EEK) Nr. 3338/80
(1980. gada 16. decembris)
par nolīguma noslēgšanu par apvienotās komitejas izveidi un par nolīguma noslēgšanu par tirdzniecību ar rūpniecības ražojumiem starp Eiropas Ekonomikas kopienu un Rumānijas Sociālistisko Republiku
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā būtu jāapstiprina Eiropas Ekonomikas kopienas un Rumānijas Sociālistiskās Republikas nolīgums par apvienotās komitejas izveidi un nolīgums par tirdzniecību ar rūpniecības ražojumiem,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Eiropas Ekonomikas kopienas un Rumānijas Sociālistiskās Republikas nolīgumu par apvienotās komitejas izveidi un nolīgumu par tirdzniecību ar rūpniecības ražojumiem.
Nolīgumu teksti ir pievienoti šai regulai.
2. pants
Padomes priekšsēdētājs sniedz ziņojumus, kas paredzēti 5. pantā nolīgumā par apvienotas komitejas izveidi un 13. pantā nolīgumā par tirdzniecību ar rūpniecības ražojumiem [1]
3. pants
Kopienu apvienotajā komitejā, kas izveidota ar pirmo nolīgumu, kurš minēts regulas 1. pantā, pārstāv Komisija, kam palīdz dalībvalstu pārstāvji.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1980. gada 16. decembrī

Labels: 1
15
18